**Frydenborg sommerafslutning 2023**

**Onsdag den 14. juni fra 17:30 til ca 19:30**

**På Frydenborg**

Og nej! Det er ikke sommeren der er slut, den er jo dårligt nok begyndt!

Måske vi skulle kalde det vinterafslutning, men det er også så forvirrende...så vi holder os til traditionen og indbyder her med til årets sommerafslutning i Frydenborg Gruppe. ☺

Vi starter med nogle korte grenopdelte spejder- og forældremøder, hvor der vil være mulighed for at få lidt ekstra information omkring vores kommende gruppesommerlejr – og næste års spejderstart. Skulle man have spørgsmål, vil man naturligvis også kunne stille dem her.

Efter møderne vil vi der være spisning i form af eget medbragt kød og eget medbragt tilbehør til buffet'en. Vi sørger for at have en brandvarm grillrist klar!

Vi har begrænset bænk/bord plads, så nogen vil sikkert finde det snedigt at medbringe et tæppe at sidde på! Eller et campingbord, hvis nogen vil prøve noget nyt…

Er der nogen der ligger inde med ekstra tid og overskud, skal man være mere end velkommen til også at medbringe noget der kan bruges som dessert.

Vi har gjort os de bedste forhåbninger om at vejret arter sig, men skulle det ikke være tilfældet, laver vi en vurdering dagen inden og giver en udmelding på forsiden af spejderhat.dk og på Facebooksiden dagen inden mødet.

Og skulle man overveje hvor de sorte regnbukser er blevet af, så kan det være de findes i glemmekasserne, som vi vil forsøge at tømme undervejs.

For at skabe os et overblik over hvor meget grill kapacitet vi skal have klar, vil vi meget gerne at i tilmelder jer senest søndag den 10. juni via [Sommerafslutning for hele gruppen | Medlemsservice (dds.dk)](https://medlem.dds.dk/event/id/47215/register)

Vel mødt!

Solstrålehilsner fra lederne